Vrou deur trok vergruis | Maroela Media
'n 34-jarige vrou is Donderdagmiddag in KwaZulu-Natal deur 'n vragmotor vergruis.
Russel Meiring, woordvoerder van ER24, het gesê die voorval het omstreeks 17:00 by 'n onderneming in Valley Viewstraat in New Germany, noordoos van Pinetown, plaasgevind.
"Die vragmotor se bestuurder het vermoedelik nie gesien die vrou staan langs die pad toe hy in die oprit na die onderneming ingedraai het nie," het Meiring gesê. "Die vragmotor het die vrou getref en haar teen 'n muur vasgepen en vergruis."
Met paramedici se aankoms is die vrou op die sypaadjie aangetref waar sy omring was deur haar kollegas.
Die vrou het verskeie noodlottige beserings opgedoen. "Ongelukkig kon niks vir haar gedoen word nie en sy is op die toneel dood verklaar."
ER24 KwaZulu-Natal New Germany
Minister paai ná nog geldkrane toegedraai word
Verskriklike tragedie, simpatie aan die naasbestaandes. Soos ek die berig verstaan, is my afleiding dat die trok in elk geval die muur sou tref, as die vrou se liggaam vergruis is. Hoe het die bestuurder opgelet na beskikbare spasie weerskante van die trok om in die oprit in te trek? Sommige ingange na besighede is uiters smal, ek weet nie hoe die eienaars dink 'n afleweringstrok daar moet inbeweeg nie. Ek kan nie oordeel nie, want ek was nie daar nie en weet nie wat die presiese omstandighede was nie, maar dit klink vir my of daar in elk geval… Lees meer »
My simpatie aan naasbestaandes. Ek was ook nie daar nie maar wil darem dit se. Die dag wanneer voetgangers besef hulle het nie n kat se kans teen enige voertuig nie, sal daar baie minder sterftes wees. Ek sien elke keer as ek in die dorp kom, hoe meeste voetgangers blindelings voor voertuie inloop.